Bajza utca (metrostacio)

La Bajza utca (=strato Bajza) estas stacio de la M1 metrolinio en Budapeŝto. La stacio troviĝas sub la krusto de Avenuo Andrássy. La nomo venis de la strato Bajza, kiu kruciĝas ĉe la haltejo, (József Bajza estis signifa poeto, teatrestro). La metrolinio apartenas al Monda heredaĵo ekde 2002, kiel parto de Avenuo Andrássy.
eta|maldekstre|<center>Tabulo pri la haltejo ĉe la trotuaro

 Historio 
Tiu metrostacio estis konstruita en 1896 pro miljara datreveno de alveno de la hungaraj triboj al la Karpata baseno. Pli frue oni volis konstrui tramon, sed pro beleco de la avenuo la tramo "kaŝiĝis" sub la teron. La konstruado estis simpla: oni elfosis la teron, poste oni muntis la relojn sube kaj la elektran relon pli supre, oni faris la betonajn murojn, fine oni kovris la elfosaĵon. Komence super la ŝtuparejoj oni konstruis po unu dometojn, kiujn post jaroj oni malkonstruis. En 1941 plena Hungario ŝanĝis la trafikan direkton al la dekstra flanko, tamen la subtera tramo restis laŭ la maldekstra sistemo ĝis 1973. En 1970 ekfunkciis jam la vera metroo, tial ĉi tiu linio estis nomita jam metrolinio, ja ĝi trafikas sub la tero, pli precize sub la krusto. En 1973 kaj 1995 plenaj renovigaj laboroj okazis.

 Stacio 
La stacio estas alirebla laŭ po unu ŝtuparejoj. Komence ili estis kovritaj per dometoj, post jaroj ili estis malkonstruitaj. En la peronoj la muroj estas kovritaj per blankaj kaheloj. Feraj kolonoj tenas la plafonon. Dekomence en la peronoj estis lignaj budoj, kie estis aĉeteblaj la biletoj (vidu la foton!). Post jardekoj jam aŭtomatoj servas pri tio, tamen la budoj ankaŭ nun estas videblaj.

 Kontaktoj 
eta|<center>Biciklomarŝo ĉe la haltejo (maldekstre la flava balustrado estas ŝtuparejo de la haltejo)
La pasaĝeroj havas trafikan kontakton al sola aŭtobuso-linio. Luterana gimnazio, Luterana alea kirko (Budapeŝto-Erzsébetváros) kaj ambasadorejo de Pollando estas tre proksime.

 Vidu ankaŭ 
 Metroo de Budapeŝto
 Metrostacioj de Budapeŝto

 Fontoj 


Kategorio:Metrostacioj de Budapeŝto
Kategorio:Metrostacioj malfermitaj en 1896
Kategorio:1896 en Hungario